Document ID: 32004R0581

Uredba Komisije (ES) št. 581/2004
z dne 26. marca 2004
o odprtju stalnega razpisa za izvozna nadomestila glede nekaterih vrst masla
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti člena 31(3)(b) in (14) Uredbe,
ob upoštevanju naslednjega:
(1) V skladu s členom 2 [2] Uredbe Komisije (ES) št. 580/2004 z dne 26. marca 2004 o določitvi postopka razpisa za izvozna nadomestila Komisija odloča o stalnem razpisu v okviru te uredbe.
(2) Zaradi praktičnih razlogov je primerno pripraviti ločene razpise za proizvode iz člena 1 Uredbe (ES) št. 580/2004. Ta uredba naj torej odpre stalen razpis za nekatere vrste masla.
(3) Upravljalni odbor za mleko in mlečne proizvode ni podal mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
1. Odprt je stalni razpis, da se določi izvozno nadomestilo za naslednje vrste masla, navedene v oddelku 9 priloge I k Uredbi Komisije (EGS) št. 3846/87 [3]:
(a) naravno maslo v blokih z najmanj 20 kilogramov neto teže, ki se uvršča v oznaki proizvoda ex 040510199500 in ex 040510199700;
(b) masleno olje v posodah z najmanj 190 kilogramov neto teže, ki se uvršča v oznako proizvoda ex 040590109000,
namenjeno za izvoz v naslednja namembna območja:
- Rusija (šifra namembne države 075),
- vsa druga namembna območja razen Andore, Cipra, Estonije, Gibraltarja, Madžarske, Latvije, Litve, Malte, Poljske, Slovaške, Slovenije, Češke republike, Združenih držav Amerike in države Vatikan.
2. Pri postopku razpisa je treba upoštevati pogoje, določene v Uredbi (ES) št. 580/2004 in v tej uredbi.
Člen 2
1. Ponudbe je mogoče oddati le v času razpisnih obdobij, veljajo pa samo za razpisno obdobje, za katerega so oddane.
Ponudbe se predložijo ločeno za enega od proizvodov in eno od namembnih območij iz člena 1(1).
2. Vsako razpisno obdobje se začne ob 11:00 (Bruseljski čas) na prvo in tretjo sredo v mesecu, razen prve srede v avgustu in tretje srede v decembru. Če je na sredo državni praznik, se obdobje začne ob 11:00 (Bruseljski čas) naslednjega delovnega dne.
Vsako razpisno obdobje se konča ob 11:00 (Bruseljski čas) na sredo, ki sledi drugemu in četrtemu torku v mesecu, razen druge srede v avgustu in četrte srede v decembru. Če je na sredo državni praznik, se obdobje konča ob 11:00 (Bruseljski čas) prejšnjega delovnega dne.
3. Vsako razpisno obdobje dobi zaporedno številko, tako da se začne s prvim predvidenim obdobjem.
Člen 3
1. Vsaka ponudba zadeva najmanjšo količino najmanj 10 ton masla ali 18 ton maslenega olja.
2. Razpisna varščina je 20 evrov na 100 kilogramov masla in 25 evrov na 100 kilogramov maslenega olja.
Razpisna varščina postane varščina za izvozno dovoljenje, ko je ponudba sprejeta.
3. Ponudbe se predložijo pristojnim organom držav članic, naštetim v prilogi.
Člen 4
Za namen člena 4(2) Uredbe (ES) št. 580/2004 države članice sporočijo ločene ponudbe glede navedenih ciljnih držav po prvi in drugi alinei člena 1 te uredbe.
Člen 5
Ta Uredba začne veljati prvi dan meseca, ki sledi objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. marca 2004

Labels: 3
17